FØREMÅL MED PRØVEN

Utgreiing ved mistanke om overproduksjon av kortisol.

Prøven skal og takast ved utvida deksametasontest.

Utstyr

Samledunk utan tilsetjing.

førebuing

Urin skal ikkje samlast under pågåande menstruasjon.

Unngå psykisk og fysisk stress før og under urinsamlinga.

Prøvetaking

Samledunken med urin kan oppbevarast i romtemperatur under samlinga. Unngå å la dunken stå direkte på varmekablar.

Samling av døgnurin:

Start med å tømme urinblæra i toalettet om morgonen. Denne urinen skal ikkje vera med i samlinga.

Noter deg tidspunktet for start av urinsamlinga.

Dei neste 24 timane skal all urin samlast i ein samledunk, til og med morgonurinen dagen etter.

For å unngå søl kan ein tisse i ein mindre behaldar og helle innhaldet over i samledunken.

Samledunken med urin må leverast legekontor/laboratoriet same dag etter ferdig innsamling.

merking

Noter namn og fødselsnummer og dato og klokkeslett for start og slutt av urinsamlinga på rekvisisjonen og på samledunk.

OPPBEVARING

Samledunken kan oppbevarast i romtemperatur under samlinga og før levering på legekontoret/laboratoriet. Unngå å la dunken stå direkte på varmekablar.

Samledunken leverast same dag etter ferdig innsamling.

Feilkjelde

Blodtilblanda urin vert ikkje analysert.